โรงแรม DoubleTree ภูเก็ต เปิดห้องสวีทธีม ‘คุกกี้’ แห่งแรก
ในโอกาสเฉลิมฉลองครบรอบ 50 ปีของแบรนด์โรงแรม DoubleTree โรงแรม DoubleTree By Hilton Phuket Banthai Resort ที่จังหวัดภูเก็ต เลยถือโอกาสเปิดให้บริการแพ็กเกจห้องสวีทสุดหรู ซึ่งมีธีมหลักเป็น คุกกี้ แห่งแรกของโลก โดยเปิดให้จองตั้งแต่วันนี้จนถึงวันที่ 31 ธันวาคม 2562ห้องสวีทพร้อมเตียงคิงไซส์นี้มีสิ่งอำนวยความสะดวกมากมายที่คนรักคุกกี้ต้องตาโต ไม่ว่าจะเป็นบาร์คุกกี้ที่เสริฟ์คุกกี้ที่สดใหม่ทุกวัน ป้ายไฟนีออนคุกกี้ เสื้อคลุมอาบน้ำลายคุกกี้ ตุ๊กตาคุกกี้สำหรับเด็ก ชุดเทียนกลิ่นคุกกี้ บอดี้สครับ และชุดเล่นทะเล ได้แก่ ร่ม และผ้าเช็ดตัว นอกจากนี้ยังมีมุมสำหรับถ่ายภาพสไตล์ Flat-lay สำหรับผู้ที่ชื่นชอบการถ่ายรูปลงโซเชียลอีกด้วยทิม เทต (Tim Tate) ผู้จัดการทั่วไปประจำโรงแรม DoubleTree บอกว่า ทางโรงแรมได้จัดเตรียมต้อนรับลูกค้าด้วยคุกกี้ช็อกโกแลตชิปอุ่นๆ อันเป็นเอกลักษณ์ของโรงแรมมาตลอด ตอนนี้พวกเขาได้ก้าวไปอีกขั้น โดยการสร้างจุดหมายที่มีความสนุกสนาน เต็มเปี่ยมไปด้วยประสบการณ์ไลฟ์สไตล์ และมีความเหมาะกับคนทุกช่วงวัย ยิ่งไปกว่ารสชาติที่อร่อย คุกกี้ช็อกโกแลตชิปของ DoubleTree ยังเป็นตัวแทนของความทุ่มเทที่โรงแรมมอบให้กับแขกอย่างต่อเนื่อง และความรู้สึกเข้าอกเข้าใจที่รับประกันว่าแขกจะรู้สึกพิเศษ และได้รับการดูแลตลอดช่วงเวลาที่พวกเขาพักผ่อนในภูเก็ตอีกด้วยแพ็กเกจนี้ยังรวมไปถึงคลาสเรียนทำอาหารไทยและค็อกเทล คอร์สอาหารเย็น 4 คอร์ส อาหารเช้าสำหรับ 2 คน เครื่องดื่มฟรีที่ Alfresco Bar และอื่นๆ อีกคุกกี้ มอนสเตอร์ กดถูกใจสิ่งนี้ภาพ: Courtesy of DoubleTreeพิสูจน์อักษร: ลักษณ์นารา พักตร์เพียงจันทร์อ้างอิง:
โรงแรม DoubleTree By Hilton Phuket Banthai Resort ที่จังหวัดภูเก็ต เปิดให้บริการแพ็กเกจห้องสวีทสุดหรู ซึ่งมีธีมหลักเป็น คุกกี้ แห่งแรกของโลก โดยเปิดให้จองตั้งแต่วันนี้จนถึงวันที่ 31 ธันวาคม 2562